مەحموود بابان

مەحموود کوڕی جەمیل کوڕی مەجید پاشا کوڕی عەبدولقادر کوڕی سلێمان کوڕی ئیبراھیم پاشا کوڕی ئەحمەد پاشا کوڕی سلێمان یان مەحموود بابان سیاسەتوانێکی کوردی عێراق بووە لە سەردەمی دەسەڵاتی پاشایەتی لە عێراق پۆستی وەزاری. لە ساڵی ١٩٢٠ لە شاری کفری لەدایکبووە و لە ساڵی ١٩٩٧ لە لەندەن کۆچی دوایی کردووە و لە گۆڕستانی ئال تەل لە شاری ئیربید لە ئوردن بە خاک سپێردراوە.محمود بابان حياته ودوره السياسي (1920-1997)  وكذلك محمود بابان حياته ودوره السياسي (1920-1997) ، مجلة جامعة كركوك للدراسات الانسانية، نبيل عكيد محمود المظفري 

 خێزان 
باوکی، جەمیل مەجید پاشا (لەدایکبووی ١٨٨٤، کۆچی دوایی ١٩٤٦)، سیاسەتوان بووە. لە ساڵی ١٩٢٤ لە نوێنەرایەتی قەزای کەرکووک ھەڵبژێردرا بۆ ئەنجومەنی نوێنەرانی عێراق، ھەروەھا سێ جار لە نوێنەرایەتی قەزای کەرکووک بۆ ئەنجومەنی نوێنەران بۆ سێ خولی لەسەریەک لە ساڵی ١٩٣٣ تا ١٩٣٩.

ئیبراھیم پاشای باپیری یەکێک بووە لە فەرمانڕەواکانی میرنشینی بابان، لە ساڵی ١٧٨١ تا ١٨٠٢ حوکمڕانی کردووە، لە ساڵی ١٧٨٤ دامەزرێنەری شاری سلێمانی بووە.

مەحموود بابان لە ساڵی ١٩٤٠ ھاوسەرگیری کرد.

 پلەکان 
دوای تەواوکردنی خوێندنی یاسا، لە بواری دادوەریدا کاری کردووە و لە ڕێگەی پۆستە دادوەرییە جیاوازەکانەوە پێشکەوتووە. لە ساڵی ١٩٤٤ لە دادگای فەلووجە و پاشان لە دادگای ئەعزەمیە تا ساڵی ١٩٥١ کە چووەتە ناو سیاسەتەوە.

مەحموود بابان لە چوار خولی ھەڵبژاردنی یەک لە دوای یەکدا کورسییەکی ئەنجومەنی نوێنەرانی عێراق بەدەستھێنا، کە دوا خولی ھەڵبژاردن بوو لە سەردەمی پاشایەتیدا لە ساڵی ١٩٥٣ تا ١٤ی تەممووزی ١٩٥٨.

وەزیری تەندروستی لە کابینەی عەبدولوەھاب مەرجان، پاشان وەزیری دەوڵەت بۆ کاروباری ئەنجومەنی نوێنەران لە کابینەی چواردەھەمی نووری سەعید، و وەزیری بێ وەزارەت لە کابینەی ئەحمەد موختار بابان کە دوا کابینەی دەسەڵاتی پاشایەتی بوو لە عێراق.

 ژیانی دوای ڕووخانی دەسەڵاتی پاشایەتی 
دوابەدوای شۆڕشی ١٤ی تەممووزی ١٩٥٨ لەگەڵ ئەندامانی بنەماڵەی بابان، وەک ئەحمەد موختار بابان و جەمال ڕەشید بابان، عێراقیان بەجێھێشت و بەرەو لوبنان، لەوێ تا ساڵی ١٩٦٨ لە بواری بازرگانیدا کاریان کرد، لەو کاتەدا سائیب سەلام سەرۆکوەزیرانی لوبنان بانگھێشتی کرد و داوای لێکرد لوبنان بەجێبھێڵێت چونکە حکوومەتی عێراق مەحموود بابانی تۆمەتبارکرد بە ھەوڵدان بۆ ڕووخاندنی ڕژێمی بەعس لە عێراقدا. پاشان بەرەو سعوودیە ڕۆیشت و وەک ڕاوێژکاری شازادە فەھد بن عەبدولعەزیز کاری کرد. ساڵی ١٩٧٩ ڕووی لە لەندەن کرد و نووسینگەیەکی بەڵێندەرایەتی لەژێر ناوی دەوڵەتی سعوودیە کردووەتەوە.

ھەروەھا زۆر سەردانی شانشینی ھاشمی ئوردنی دەکرد و پەیوەندییەکی باشی لەگەڵ وەسفی تەل سەرۆکوەزیرانی ئوردن ھەبووە. بەھۆی پەیوەندییەکەی لەگەڵ بارزانییەکان و ئوردنییەکان، ڕۆڵی ھەبووە لە پێشوازیکردنی ئوردن لە ژمارەیەک شاندی تایبەتی خوێندکاری کورد، لەنێویاندا ھۆشیار زێباری.

لە ساڵانی دواتردا مەحموود بابان خۆی بۆ کاروباری خۆی تەرخان کرد تا لە ساڵی ١٩٩٧ لە لەندەن کۆچی دوایی کرد.

 سەرچاوەکان 

پۆل:سیاسەتوانانی کورد
پۆل:مەرگەکان لە لەندەن
پۆل:مردووانی ١٩٩٧
پۆل:لەدایکبووانی ١٩٢٠